Na temelju članka 1. stavka 1. Odluke o raspisivanju Javnog poziva za dodjelu potpora u poljoprivredi na području grada Osijeka u 2024. (KLASA: 945-01/24-01/21 URBROJ: 2158-1-02-24-5 od 9. prosinca 2024.) Gradonačelnik Grada Osijeka raspisuje

Javni poziv
za  dodjelu potpora u poljoprivredi na području grada Osijeka u 2024.

I. PREDMET JAVNOG POZIVA:

[bookmark: _Hlk110512647]Predmet ovog javnog poziva je dodjela bespovratnih potpora iz Programa potpora u poljoprivredi na području Grada Osijeka za razdoblje 2024.-2027. (nastavno: Program) za mjere potpore sukladne Uredbi Komisije (EU) br. 1408/2013. od 18. prosinaca 2013. godine o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru („Službeni list“ Europske unije L 352/9 od 24. prosinca 2013.) i Uredbom Komisije (EU) 2019/316 od 21. veljače 2019. godine o izmjeni Uredbe (EU) broj 1408/2013. o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru („Službeni list“ Europske unije L 51 I/1 od 22. veljače 2019. godine, ( daljnjem tekstu: Uredba 1408/2013.).
Sukladno članku 3. Uredbe  de minimis 1408/2013 ukupan iznos potpora de minimis koja se po državi članici dodjeljuje jednom poduzetniku ne smije prelaziti 20.000,00 eura tijekom bilo kojeg razdoblja od tri fiskalne godine.
Mjere potpore sukladno Uredbi 1408/2013:
1. Potpora za kontrolu plodnosti tla na poljoprivrednim gospodarstvima
2. Potpora za ulaganje u građenju, opremanju plastenika/staklenika i prostora za uzgoj gljiva
3. Potpore za ekološku proizvodnju
4. Potpore za očuvanje i proširenje pčelinjeg fonda.


II. UVJETI ZA DODJELU POTPORE:

Prijavu za dodjelu sredstava potpore može podnijeti prihvatljivi prijavitelj sukladno svakoj pojedinom mjeri: 

· koji se bavi primarnom proizvodnjom poljoprivrednih proizvoda, 
· koji ima sjedište na području grada Osijeka, a obrt i sjedište i prebivalište na području grada Osijeka, 
· koji nema evidentiran dug po osnovi javnih davanja o kojima službenu evidenciju vodi Porezna uprava,
· koji na dan provjere stanja duga nema evidentiran dug prema Gradu Osijeku o kojima  službenu evidenciju vodi Grad Osijek (podnositelj prijave nije dužan priložiti evidenciju o dugu nego će nadležni Upravni odjel provjeriti stanje duga),
· koji ispunjava uvjete utvrđene  Uredbom 1408/2013. 

Potpore se dodjeljuju za pokriće dijela troškova izvršenog ulaganja, s tim da porez na dodanu vrijednost (u daljnjem tekstu: PDV) nije prihvatljiv trošak. 
Dvostruko financiranje istog troška nije prihvatljivo.
U slučaju da korisnik potpore stekne pravo na potporu u trenutku kada po ovom javnom pozivu preostane manji iznos sredstava od pripadajućeg iznosa potpore, korisniku će se dodijeliti potpora u visini preostalog iznosa planiranih sredstava.
III. M EJRE ZA DODJELU POTPORA:

1. Potpora za  kontrolu  plodnosti tla na poljoprivrednim gospodarstvima
Prihvatljiv korisnik potpore je poljoprivrednik koji obavlja poljoprivrednu djelatnost na poljoprivrednom gospodarstvu i upisan je u Upisnik obiteljskih poljoprivrednih gospodarstava, odnosno u Upisnik poljoprivrednika kao samoopskrbno poljoprivredno gospodarstvo, obrt registriran za obavljanje poljoprivredne djelatnosti, trgovačko društvo registrirano za obavljanje poljoprivredne djelatnosti, zadruga registrirana za obavljanje poljoprivredne djelatnosti i druga pravna osoba. 
Potpora za kontrolu plodnosti na poljoprivrednim gospodarstvima radi praćenja stanja poljoprivrednog zemljišta i utvrđivanja preporuka za gnojidbu u ratarskoj, voćarskoj, vinogradarskoj, povrtlarskoj, cvjećarskoj i proizvodnji ljekovitog bilja odobrava se za troškove analize tla, odnosno uzimanja uzoraka tla na terenu, laboratorijsku analizu uzoraka tla i/ili interpretaciju rezultata putem preporuke za gnojidbu provedene od strane ovlaštenih institucija.	Prihvatljiv trošak je trošak analize tla i preporuke za gnojidbu proveden od ovlaštenih institucija nastalih u razdoblju od 01. 01. 2024. do dana podnošenja prijave na ovaj Javni poziv.  
Iznos potpore je do 100 % cijene analize i preporuke za gnojidbu, a najviše do 1.000,00 eura.

Prijave se podnose na E-PRIJAVNOM OBRASCU  kojemu se prilaže:
· Obrazac za specifični dio
· preslika rješenja o upisu u Upisnik poljoprivrednih gospodarstava
· izvadak iz sudskog/obrtnog registra ne stariji od 30 dana od dana podnošenja prijave (neslužbeni primjerak nije prihvatljiv)
· preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva 
· račune izdane u razdoblju od 01.01.2024. do dana podnošenja prijave na ovaj javni poziv, odnosno račune izdane i plaćene u razdoblju od 1. siječnja 2024. do dana podnošenja prijave na Javni poziv. To podrazumijeva da i račun/faktura i izvod ili ispis s poslovnog računa/žiro računa (ispis ovjeren od strane banke) kojim se dokazuje da je izvršeno plaćanje moraju imati datum u prethodno navedenom vremenskom roku. U slučaju da je plaćanje izvršeno putem kredita te da je banka izvršila plaćanje direktno prema dobavljaču, potrebno je dostaviti ugovor o kreditu i dokaz da je banka izvršila plaćanje; uz račune iz inozemstva obvezno je priložiti kratak opis na hrvatskom jeziku; ponude i predračuni ne predstavljaju prihvatljiv dokaz o namjenskom trošenju sredstava; nalog za plaćanje, potvrda o izvršenom plaćanju, kompenzacija i cesija ne prihvaćaju se kao dokaz o izvršenom plaćanju; priznaju se isključivo računi izdani od strane pravnih osoba ili obrta; potpora se ne može ostvariti na temelju priloženog sklopljenog Ugovora o kupnji umjesto računa izdanog od strane pravne osobe ili obrta
· podatke o lokaciji uzetih uzoraka određenih GPS koordinatama i preslika ispunjenog obrasca zahtjeva za analizu tla dostavljena ovlaštenoj instituciji
· [bookmark: _Hlk110842767]potvrda Porezne uprave o nepostojanju duga po osnovi javnih davanja ne starija od 30  dana od dana podnošenja prijave, osim ako je odobrena odgoda plaćanja navedenih obveza sukladno posebnim propisima
· Izjava o korištenim potporama male vrijednosti 
· Izjava o povezanim osobama
· Izjava o korištenim potporama male vrijednosti povezanih osoba (popunjava se samo ako postoje povezane osobe)
· Skupna izjava.

2. Potpora za ulaganje u građenje, opremanje plastenika/staklenika i prostora za  uzgoj  gljiva
Prihvatljivi korisnik potpore je poljoprivrednik  koji obavlja poljoprivrednu djelatnost na poljoprivrednom gospodarstvu i upisan je u Upisnik obiteljskih poljoprivrednih gospodarstava, odnosno u Upisnik poljoprivrednika kao samoopskrbno poljoprivredno gospodarstvo, obrt registriran za obavljanje poljoprivredne djelatnosti, trgovačko društvo registrirano za obavljanje poljoprivredne djelatnosti, zadruga registrirana za obavljanje poljoprivredne djelatnosti koje obavljaju registriranu djelatnost primarne poljoprivredne proizvodnje u plastenicima/staklenicima na svojim gospodarstvima i to na površini većoj od 150 m² za proizvodnju voća, povrća, cvijeća, gljiva te raznog ljekovitog bilja i površini do 100 m² za proizvodnju presadnica i cvijeća. 
	Korisnik potpore mora imati sjedište odnosno prebivalište na području Grada Osijeka. 
	Potpora će se odobriti korisniku za: nabavu  plastenika/ staklenika, nabavu opreme za plastenike/staklenike, nabavu sistema navodnjavanja, grijanja kao i ostala oprema potrebne za opremanje staklenika/plastenika i prostora za uzgoj gljiva.  
Potpore se odobravaju za troškove nastale u razdoblju od 01. 01. 2024. do dana podnošenja prijave na ovaj Javni poziv.  
Iznos potpore po jednom korisniku iznosi do 100 % prihvatljivih troškova, a najviše do 10.000,00 eura.

Prijave se podnose na E-PRIJAVNOM OBRASCU  kojemu se prilaže:
· Obrazac za specifični dio
· preslika rješenja o upisu u Upisnik poljoprivrednih gospodarstva
· izvadak iz sudskog/obrtnog registra ne stariji od 30 dana od dana podnošenja prijave (neslužbeni primjerak nije prihvatljiv)
· fotografije troškova za koje se potpora traži
· preslika obavijesti Državnog zavoda za statistiku o razvrstavanju poslovnog subjekta prema NKD-u za trgovačka društva 
· račune izdane u razdoblju od 01.01.2024. do dana podnošenja prijave na ovaj javni poziv, odnosno račune izdane i plaćene u razdoblju od 1. siječnja 2024. do dana podnošenja prijave na Javni poziv. To podrazumijeva da i račun/faktura i izvod ili ispis s poslovnog računa/žiro računa (ispis ovjeren od strane banke) kojim se dokazuje da je izvršeno plaćanje moraju imati datum u prethodno navedenom vremenskom roku. U slučaju da je plaćanje izvršeno putem kredita te da je banka izvršila plaćanje direktno prema dobavljaču, potrebno je dostaviti ugovor o kreditu i dokaz da je banka izvršila plaćanje; uz račune iz inozemstva obvezno je priložiti kratak opis na hrvatskom jeziku; ponude i predračuni ne predstavljaju prihvatljiv dokaz o namjenskom trošenju sredstava; nalog za plaćanje, potvrda o izvršenom plaćanju, kompenzacija i cesija ne prihvaćaju se kao dokaz o izvršenom plaćanju; priznaju se isključivo računi izdani od strane pravnih osoba ili obrta; potpora se ne može ostvariti na temelju priloženog sklopljenog Ugovora o kupnji umjesto računa izdanog od strane pravne osobe ili obrta
· dokaz o vlasništvu ili pravu korištenja poljoprivrednog zemljišta na kojemu se nalazi plastenik/staklenik/prostor za uzgoj gljiva (zemljišno-knjižni izvadak i/ili ugovor o pravu korištenja zemljišta)
· potvrda Porezne uprave o nepostojanju duga po osnovi javnih davanja ne starija od 30  dana od dana podnošenja prijave, osim ako je odobrena odgoda plaćanja navedenih obveza sukladno posebnim propisima 
· Izjava o korištenim potporama male vrijednosti 
· Izjava o povezanim osobama
· Izjava o korištenim potporama male vrijednosti povezanih osoba (popunjava se samo ako postoje povezane osobe)
· Skupna izjava.

3. Potpore za ekološku proizvodnju
Prihvatljivi korisnik potpore je poljoprivrednik koji obavlja poljoprivrednu djelatnost na poljoprivrednom gospodarstvu i upisan je u Upisnik subjekata u ekološkoj proizvodnji. 
Korisnik potpore mora imati sjedište odnosno prebivalište na području grada Osijeka.
Potpora se dodjeljuje korisnicima za troškove stručnog nadzora nad ekološkom proizvodnjom, troškove utvrđivanja sukladnosti s temeljnim zahtjevima u ekološkoj proizvodnji (postupak potvrđivanja) te troškove laboratorijskih ispitivanja. 
Stručni nadzor mora biti obavljen od strane ovlaštene nadzorne stanice, provedbu postupka potvrđivanja mora provesti ovlaštena pravna osoba, a laboratorijska ispitivanja laboratorij ovlašten od strane Ministarstva poljoprivrede. 
Potpore se odobravaju za troškove nastale u razdoblju od 01. 01. 2024. do dana podnošenja prijave na ovaj Javni poziv.  
Iznos potpore je do 50% prihvatljivih troškova, a najviše do 4.000,00 eura.

Prijave se podnose na E-PRIJAVNOM OBRASCU  kojemu se prilaže:
-	Obrazac za specifični dio
-	Rješenje o upisu subjekata u ekološku proizvodnju
-	izvadak iz sudskog/obrtnog registra ne stariji od 30 dana od dana podnošenja prijave 	(neslužbeni primjerak nije prihvatljiv)
-	fotografije troškova za koje se traži potpora
· [bookmark: _Hlk184294974]račune izdane u razdoblju od 01.01.2024. do dana podnošenja prijave na ovaj javni poziv, odnosno račune izdane i plaćene u razdoblju od 1. siječnja 2024. do dana podnošenja prijave na Javni poziv. To podrazumijeva da i račun/faktura i izvod ili ispis s poslovnog računa/žiro računa (ispis ovjeren od strane banke) kojim se dokazuje da je izvršeno plaćanje moraju imati datum u prethodno navedenom vremenskom roku. U slučaju da je plaćanje izvršeno putem kredita te da je banka izvršila plaćanje direktno prema dobavljaču, potrebno je dostaviti ugovor o kreditu i dokaz da je banka izvršila plaćanje; uz račune iz inozemstva obvezno je priložiti kratak opis na hrvatskom jeziku; ponude i predračuni ne predstavljaju prihvatljiv dokaz o namjenskom trošenju sredstava; nalog za plaćanje, potvrda o izvršenom plaćanju, kompenzacija i cesija ne prihvaćaju se kao dokaz o izvršenom plaćanju; priznaju se isključivo računi izdani od strane pravnih osoba ili obrta; potpora se ne može ostvariti na temelju priloženog sklopljenog Ugovora o kupnji umjesto računa izdanog od strane pravne osobe ili obrta
-	potvrda Porezne uprave o nepostojanju duga po osnovi javnih davanja ne starija od 30  dana od dana podnošenja prijave, osim ako je odobrena odgoda plaćanja navedenih obveza sukladno posebnim propisima 
-	Izjava o korištenim potporama male vrijednosti 
-	Izjava o povezanim osobama
-	Izjava o korištenim potporama male vrijednosti povezanih osoba (popunjava se samo ako postoje povezane osobe)
-	Skupna izjava.





[bookmark: _Hlk183683209]4. Potpore za očuvanje i proširenje pčelinjeg fonda
Potpora se dodjeljuje fizičkoj ili pravnoj osobi koja je upisana u Evidenciji pčelara i pčelinjaka kod Hrvatskog pčelarskog saveza i ima sjedište odnosno prebivalište na području grada Osijeka. 
Korisnik potpore za iste prihvatljive troškove za koje je dobio potporu po ovom programu ne može zatražiti niti dobiti potporu iz trenutno važećeg Nacionalnog pčelarskog programa.	
Potpora se dodjeljuje za troškove nastale od 01. 01. 2024. do dana podnošenja prijave na ovaj Javni poziv.  
Iznos potpore do 100% prihvatljivih troškova, a maksimalna visina potpore koju korisnik može ostvariti iznosi do 25,00 eura po košnici.

Prijave se podnose na E-PRIJAVNOM OBRASCU  kojemu se prilaže:
· Obrazac za specifični dio
· dokaz o upisu u Evidenciju pčelara i pčelinjaka (godišnja dojava),
· izvadak iz sudskog/obrtnog registra ne stariji od 30 dana od dana podnošenja prijave (neslužbeni primjerak nije prihvatljiv)
· fotografije troškova za koje se traži potpora
· račune izdane u razdoblju od 01.01.2024. do dana podnošenja prijave na ovaj javni poziv, odnosno račune izdane i plaćene u razdoblju od 1. siječnja 2024. do dana podnošenja prijave na Javni poziv. To podrazumijeva da i račun/faktura i izvod ili ispis s poslovnog računa/žiro računa (ispis ovjeren od strane banke) kojim se dokazuje da je izvršeno plaćanje moraju imati datum u prethodno navedenom vremenskom roku. U slučaju da je plaćanje izvršeno putem kredita te da je banka izvršila plaćanje direktno prema dobavljaču, potrebno je dostaviti ugovor o kreditu i dokaz da je banka izvršila plaćanje; uz račune iz inozemstva obvezno je priložiti kratak opis na hrvatskom jeziku; ponude i predračuni ne predstavljaju prihvatljiv dokaz o namjenskom trošenju sredstava; nalog za plaćanje, potvrda o izvršenom plaćanju, kompenzacija i cesija ne prihvaćaju se kao dokaz o izvršenom plaćanju; priznaju se isključivo računi izdani od strane pravnih osoba ili obrta; potpora se ne može ostvariti na temelju priloženog sklopljenog Ugovora o kupnji umjesto računa izdanog od strane pravne osobe ili obrta
· potvrda Porezne uprave o nepostojanju duga po osnovi javnih davanja ne starija od 30  dana od dana podnošenja prijave, osim ako je odobrena odgoda plaćanja navedenih obveza sukladno posebnim propisima 
· Izjava o korištenim potporama male vrijednosti 
· Izjava o povezanim osobama
· Izjava o korištenim potporama male vrijednosti povezanih osoba (popunjava se samo ako postoje povezane osobe)
· Skupna izjava.


IV. SREDSTVA POTPORE


Ukupno raspoloživa sredstva namijenjena za dodjelu potpora po ovom javnom pozivu iznose 60.000,00 eura. 
Jedan korisnik može ostvariti potporu po više mjera  i ostvariti pravo na maksimalan ukupni iznos potpore ne veći od 10.000,00 eura.


V. NAČIN PODNOŠENJA PRIJAVE	 


Prijava na Javni poziv predaje se u elektroničkom obliku putem portala E-usluge Grad Osijek.
E-prijavni obrazac popunjen i ispostavljen elektronički pravovaljan je bez potpisa, sva ostala dokumentacija ispostavlja se kao skenirani dokument u svom polju. 
Kako bi prijava mogla biti poslana, moraju biti ispunjena sva polja i priloženi svi traženi obrasci/prilozi.
Obrazac Specifičnog dijela, obrazac Izjave o korištenju potpora male vrijednosti,
obrazac Izjava o povezanim osobama, obrazac  Izjave o korištenim potporama male vrijednosti povezanih osoba, obrazac Skupna izjava, te obrazac Tablice popisa računa, podnositelji prijava mogu preuzeti na mrežnim stranicama Grada Osijeka www.osijek.hr.
Prijavitelj prvo treba izvršiti registraciju, a nakon završenog postupka registracije (potvrde e-mail adrese) može se početi s ispunjavanjem on line prijave.
Prije slanja konačne prijave u sustav, prijava se može spremati i mijenjati više puta. Jednom poslana prijava ne može se više mijenjati niti dopunjavati.
Naknadna dopuna dokumentacije nije moguća.
Faza zaprimanja i obrade dokumentacije omogućena je digitalnim putem kroz sustav E-usluge.


Upute za on line prijavu:
1. registracija prijavitelja
2. odaberite - Svi natječaji (na lijevoj strani)
3. pojavljuje se Javni poziv za dodjelu potpora u poljoprivredi na području Grada Osijeka u 2024.
4. popunjavate E-prijavni obrazac
5. prijavi prilažete svu obveznu dokumentaciju koju čine prilozi:
Prilog 1- Specifični dio (sadrži OBRAZAC ZA SPECIFIČNI DIO s popisom
specifične dokumentacije po pojedinoj mjeri koju treba priložiti   obrascu kao jedan dokument
		Prilog 2 - Izjava o povezanim osobama
		Prilog 3 - Izjava o korištenim potporama male vrijednosti
		Prilog 4 - Izjava o korištenim potporama male vrijednosti povezanih osoba 
(ukoliko prijavitelj nema povezanih osoba zaokružiti N/P pri dnu   obrasca te staviti potpis i pečat)  
		Prilog 5 - Skupna izjava
Prilog 6 - Tablica popisa računa (prilaže se u Excel formatu)
		Prilog 7 -  Svi računi priloženi kao jedan dokument (ZIP ili PDF file)
6. kako bi ste mogli poslati prijavu kroz sustav E-usluge potrebno je uz popunjen E-obrazac priložiti svu navedenu dokumentaciju.








VI. POSTUPAK DODJELE POTPORE


Javni poziv otvoren je od 10. prosinca 2024. do utroška sredstava, a najkasnije do 17. prosinca 2024. 
Prijave se razmatraju prema redoslijedu zaprimljenih prijava elektroničkim putem prema uvjetima iz javnog poziva. 
Povjerenstvo koje imenuje Gradonačelnik razmatra pristigle prijave i zapisnički utvrđuje  prijedlog za dodjelu potpora. 
Povjerenstvo će razmatrati prijave pristigle u razdoblju u kojemu je Javni poziv otvoren.
U slučaju iskorištenja sredstava prije krajnjeg roka, Povjerenstvo neće razmatrati prijave koje su zaprimljene nakon što su sredstva utrošena.
 	Nepotpuni zahtjevi i zahtjevi predani izvan roka propisanim Javnim pozivom neće se razmatrati.
Povjerenstvo ima pravo tražiti dodatna pojašnjenja i dokaze o opravdanosti troška.
Gradonačelnik na temelju prijedloga Povjerenstva donosi Rješenje o dodjeli potpora. 
Prije konačnog prijedloga Rješenja o dodjeli sredstava Povjerenstvo može provesti kontrolu opravdanosti prijavljenog troška.
Kontrola troška provodi se na licu mjesta kod prijavitelja.
Rok za provedbu cjelokupne procedure, a time i rok za donošenje Rješenja o dodjeli sredstava traje do kraja 2024 godine.
Rješenje o dodjeli potpora objavit će se na službenoj stranici grada Osijeka na istome mjestu kao i Javni poziv a svi prijavitelji čije je prijave Povjerenstvo razmatralo dobit će pisanu obavijest o objavi Rješenja elektroničkim putem.
Prigovor na Rješenje o dodjeli potpora može se podnijeti u roku od osam kalendarskih dana od dana primitka  obavijesti. 
Prigovor se podnosi u zatvorenoj omotnici, preporučeno poštom ili osobno u Pisarnicu na adresu: Grad Osijek, Franje Kuhača 9,  s naznakom „Ne otvarati - Prigovor na Javni poziv za dodjelu potpora u poljoprivredi na području grada Osijeka u 2024.“.
Zakašnjeli prigovori neće se razmatrati.
O prigovoru odlučuje Gradonačelnik na temelju prijedloga Povjerenstva za prigovore. 
Protiv Rješenja o prigovoru ne može se izjaviti žalba.


[bookmark: _Hlk88719680]VII. NADZOR NAD KORIŠTENJEM POTPORE


Ako se utvrdi nenamjensko korištenje sredstava, korisnik potpore u obvezi je nenamjenski dio sredstava vratiti u Proračun Grada Osijeka s pripadajućom zakonskom zateznom kamatom te će biti isključen iz budućih dodjela potpora Grada Osijeka razdoblju od tri godine. 
Nadzor nad odobrenim potporama provodi Upravni odjel za gospodarstvo Grada Osijeka te je korisnik dužan Gradu Osijeku omogućiti kontrolu namjensko utrošenih sredstava dobivene potpore.






VIII. OSTALE ODREDBE


Ponude i predračuni ne predstavljaju prihvatljiv dokaz o namjenskom trošenju sredstava. Isključivo izvod iz žiro računa služi kao dokaz o izvršenom plaćanju računa. Nalog za plaćanje, potvrda o izvršenom plaćanju, gotovinski račun, kompenzacija i cesija ne prihvaćaju se kao dokaz o izvršenom plaćanju.
Priznaju se isključivo računi izdani od strane pravnih osoba ili obrta. Potpora se ne može ostvariti na temelju priloženog sklopljenog Ugovora o kupnji umjesto računa izdanog od strane pravne osobe ili obrta.
Sredstva potpore po pojedinoj mjeri dodjeljuju se za troškove, odnosno račune izdane i plaćene u razdoblju od 1. siječnja 2024. do dana podnošenja prijave na Javni poziv. To podrazumijeva da i račun/faktura i izvod ili ispis s poslovnog računa/žiro računa (ispis ovjeren od strane banke) kojim se dokazuje da je izvršeno plaćanje moraju imati datum u prethodno navedenom vremenskom roku.
  	Korisnici mjere Potpora za ulaganje u građenje, opremanje plastenika/staklenika i prostora za uzgoj gljiva obvezuju se da neće otuđiti strojeve, opremu i alate za koju su dobili potporu Grada Osijeka minimalno 24 mjeseca od isplate potpore od strane Grada Osijeka.
Sve informacije u vezi s ovim Javnim pozivom mogu se dobiti u Upravnom odjelu za gospodarstvo, na broj telefona 031/229-151 ili putem e-maila potpore@osijek.hr.




KLASA: 945-01/24-01/21
URBROJ: 2158-1-06/3-24-8
Osijek, 9. prosinca 2024.


                                                                                                        
                                                                                                   GRADONAČELNIK
                                                                                                    Ivan Radić, mag. oec.


